(1894) ) Dit is de reden waerom eenighe Grammatici ghewilt hebben , dat het woordt Adulterium door een rechte ende eygene verklaringhe gheseyt wert quasi ad alterius thorum ( ! ) Alle dese meyninghen zijn bemerckelick maer niet krachtigh genoegh om ons te overtuyghen , dat wy qalick spreken , wanneer wy eenen hoorendragher koeckoeck noemen , die den Italiaen met recht ende eygentlick Becco cornuto ( dat is gehoornden Bock ) noemt , ter oorsaken van de nature van dit stinckende dier , ' twelck nimmermeer vry van ialoersye en is .Om dieswille oock dat een hoerachtighe vrouwe , haren man hatende , een verdriet heeft , wanneer sy hem siet , ende baer dunckt dat hy altijt als eenen Bock stinckt , of hy schoon met Muscheljaet ende andere welrieckende speceryen vervult was : aldaer in het teghendeel een kuyssche ende eerlicke vrouwe haren man altyt van lieflicken reuck vint , ia al stonck hy meer dan yemant ter werelt doet : de reden hier af is dese , om dat sy hem lief heeft , ende altijt wel by hem soude begeeren te wesen .Maer ick sal onse gewoonlicke wijse van spreken staende houden in ' t ghene dat ' t ghebruyck over veel eeuwen aenghenomen ende voor goet ghekent heeft , t ' sy dat soodanighen name de dubbele Jans door Antiphrase toegheeygent is , of t ' sy om de blooheyt des koeckoecx , t ' welck sulck een vreesachtighen voghel is , dat hy alle andere voghelen vreest ende daervoor vervaert is , ende die hem ooc veriagen : waeromme d ' Egyptenaers in hare Hieroglyphissche letteren een blood ende vervaert mensche daer door beteeckent hebben .